MyDigital ID

**MyDigital ID** ialah platform identiti digital yang selamat dan dipercayai, dibangunkan bagi memperkukuh serta memudahkan pengesahan identiti dalam talian tanpa menggantikan sistem MyKad. Ia menyediakan log masuk tunggal kepada rakyat Malaysia untuk memudahkan dan memperkukuh capaian kepada pelbagai perkhidmatan dan urus niaga atas talian. MyDigital ID tidak menyimpan sebarang data peribadi dan tidak menggantikan MyKad sebagai dokumen pengenalan diri. 

Sehingga kini, pendaftaran MyDigital ID https://bernama.com/bm/news.php/bfokus/sukan/news.php?id=2523136 mencecah hampir 10 juta dan menjangkakan jumlah pendaftaran meningkat kepada 13 juta menjelang pertengahan tahun. MyDigital ID menyasarkan 17 juta akaun MyDigital ID didaftarkan menjelang hujung tahun 2026. 

MyDigital ID merupakan satu-satunya platform di Malaysia yang mengesahkan identiti secara masa nyata (real-time) terus dengan pangkalan data Jabatan Pendaftaran Malaysia (JPN) sebagai sumber rujukan tunggal. 

Pada 12 Februari 2026 https://www.sinarharian.com.my/article/767920/berita/mydigital-id-jalin-kerjasama-15-institusi-kewangan-perkukuh-pengesahan-identiti MyDigital ID memeterai Memorandum Persefahaman bersama 15 institusi kewangan dan syarikat fintech bagi memperkukuh pengesahan identiti dalam ekosistem kewangan negara. Kerjasama strategik antara MyDigital ID dan sektor kewangan yang digerakkan bersama Bank Negara Malaysia (BNM) bermula sejak tahun lalu menerusi pelaksanaan sandbox. Sandbox ini membolehkan pihak bank dan institusi kewangan menilai tahap keselamatan serta keupayaan pengesahan identiti sebelum pelaksanaan secara lebih meluas. 

MyDigital ID tidak menyimpan data di tengah, sebaliknya hanya mengesahkan maklumat bagi memastikan individu yang mengakses akaun adalah pemilik sebenar dan bukan penyamar. Ini bagi mencegah berlakunya kes-kes penipuan dalam talian antaranya seperti scam, kecurian identiti, keldai akaun dan ancaman siber. 

Terdahulu, pada 30 November 2025 https://www.bharian.com.my/berita/nasional/2025/11/1478782/malaysia-perkukuh-pertahanan-siber-syarikat-telekomunikasi-aktifkan MyDigital ID terus memperkukuh pertahanan siber apabila semua syarikat telekomunikasi mula mengintegrasikan teknologi pengesahan identiti MyDigital ID ke dalam aplikasi mudah alih mereka. Inisiatif peringkat nasional ini bagi melindungi pengguna daripada panggilan scam, kes penyamaran dan penipuan identiti yang sering bergantung kepada kad SIM tidak disahkan atau disalah guna, sekali gus memastikan setiap nombor telefon mudah alih dipautkan kepada identiti digital yang sah dan dipercayai. Penggunaan identiti digital yang sah dapat mengurangkan risiko jenayah ini dengan ketara, mengukuhkan kepercayaan dan keselamatan digital serta mengelak kebocoran dalam ekonomi digital. 

Sehingga kini terdapat 63 aplikasi / portal Kerajaan, 3 aplikasi milik GLC/GLIC dan sebanyak 17 aplikasi swasta telah berintegrasi dengan MyDigital ID yang membawa maksud kesemua aplikasi dan portal ini boleh menggunakan kaedah log masuk dengan aplikasi MyDigital ID.

Aplikasi MyDigital ID boleh didapati di gedung-gedung aplikasi utama iaitu Google Play Store, Apple App Store dan Huawei AppGallery.

## '''Latar Belakang'''
My Digital ID Sdn Bhd ialah sebuah agensi strategik kerajaan yang ditubuhkan pada 15 Januari 2024, di bawah seliaan Jabatan Perdana Menteri. Organisasi ini diasaskan dengan visi untuk mentransformasi pengurusan identiti digital di Malaysia. Ia menguruskan pelaksanaan inisiatif kerajaan, MyDigital ID, yang bertujuan untuk menyediakan penyelesaian identiti digital yang selamat, dipercayai dan mudah digunakan untuk pengurusan identiti digital dalam era digital yang semakin berkembang.

Matlamat MyDigital ID ialah Identiti Digital Nasional, memacu pertumbuhan ekonomi digital melalui penggunaan teknologi, platform dan aplikasi termaju untuk menangani kelemahan identiti digital dalam dunia digital.

Aspirasi My Digital ID Sdn Bhd, sebagai penyedia Identiti Digital Nasional, menetapkan piawaian untuk keselamatan, kepercayaan dan inovasi. Sebagai perintis dalam identiti digital, organisasi ini berdedikasi untuk membentuk masa depan pengurusan identiti dengan penyelesaian termaju yang membolehkan pengguna mengemudi dunia digital dengan selamat.

My Digital ID Sdn Bhd mengutamakan keselamatan, kepercayaan dan inovasi, menyediakan penyelesaian termaju yang melindungi identiti digital individu. Dengan menumpukan kepada integriti, mengutamakan pengalaman pengguna dan kerjasama dengan penyedia perkhidmatan, My Digital ID Sdn Bhd memperkasakan rakyat di samping memastikan pematuhan dan kemampanan. Komitmen My Digital ID Sdn Bhd terhadap kecemerlangan memacu pertumbuhan jangka panjang dalam ekosistem ekonomi digital.

## '''Garis Masa Perjalanan'''

## '''Senarai Ketua Pegawai Eksekutif MyDigital ID'''

## '''Sistem Yang Berintegrasi Dengan MyDigital ID'''
**Platform Kerajaan**

**Platform Swasta**

## Rujukan

## Pautan luar
* MyDigital ID